Document ID: 31999D0717

KOMISSION PÄÄTÖS,
tehty 19 päivänä lokakuuta 1999,
Animo-tietokoneverkon yksiköistä ja niiden luettelosta sekä päätöksen 96/295/EY kumoamisesta
(tiedoksiannettu numerolla K(1999) 3357)
(ETA:n kannalta merkityksellinen teksti)
(1999/717/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 20 artiklan 3 kohdan,
sekä katsoo, että
1) Animo-tietokoneverkon toiminnan varmistamiseksi on syytä vahvistaa päätöksen 91/398/ETY(3) 1 artiklassa tarkoitetut yksiköt ja päivittää niiden luettelo,
2) kyseinen luettelo on tarpeen päivittää ja vahvistaa, jotta jäsenvaltioille voidaan määrittää maksut 1 päivästä huhtikuuta 1999,
3) on tarpeen tehdä uusi päätös, koska Animo-yksiköihin on kolmen vuoden aikana tehty muutoksia erityisesti jäsenvaltioiden paikallishallinnoissa tapahtuneiden muutosten ja komission hyväksymien rajatarkastusasemien vuoksi; päätös 96/295/EY(4), sellaisena kuin se on viimeksi muutettuna päätöksellä 98/167/EY(5) on näin ollen syytä kumota; kumoaminen ei vaikuta säädöksiin, joissa viitataan päätökseen 96/295/EY, ja
4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Päätöksen 91/398/ETY 1 artiklassa tarkoitetut yksiköt ja niiden luettelo vahvistetaan liitteessä.
2 artikla
Tämä päätös tulee voimaan 1 päivänä huhtikuuta 1999.
3 artikla
Kumotaan päätös 96/295/EY 1 päivästä huhtikuuta 1999. Viittauksia kumottuun päätökseen pidetään viittauksina tähän päätökseen.
4 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä lokakuuta 1999.

Labels: 12
3
6